《中泠馆诗》
明代·王世贞

天一之精，汇为天潢。播于人间，洵广且长。九曲曰河，九派曰江。

止水之潘，中泠最良。武昌王孙，凿井其城。濯彼心魄，导之清澄。

爰荫崇馆，爰饰嘉名。何必金山，始为中泠。惟此中泠，与阿耨水。

长安帝城，乃有二异。时无万回，且鲜太尉。沈冥其中，曷识真味。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。